**ΠΑΡΑΡΤΗΜΑ Ε: ΣΧΕΔΙΟ ΣΥΜΒΑΣΗΣ**

**ΣΥΜΒΑΣΗ**

**ΜΕΤΑΞΥ ΤΗΣ ΑΣΤΙΚΗΣ ΜΗ ΚΕΡΔΟΣΚΟΠΙΚΗΣ ΕΤΑΙΡΕΙΑΣ «ΑΠΟΣΤΟΛΗ»**

**ΚΑΙ**

**Τ… ………………..………………………..**

**Σ Υ Μ Β Α Σ Η**

Στην Αθήνα σήμερα την ……../……/2017 μεταξύ:

Αφενός της Αστικής Μη Κερδοσκοπικής Εταιρείας με την επωνυμία «ΑΠΟΣΤΟΛΗ», που εδρεύει στο Ν. Κόσμο, Ήρας 8 & Δέσπως Σέχου 37, ΑΦΜ 997889618 και Δ.Ο.Υ. ΙΖ’ Αθήνας και εκπροσωπείται νόμιμα για την υπογραφή της παρούσας από τον Γενικό Διευθυντή της, **κ. Κωνσταντίνο Δήμτσα,**

Και αφετέρου της ……………….. με την επωνυμία **«………………………»** και το διακριτικό τίτλο **«………………………………..»** με ΑΦΜ ……………………….. της Δ.Ο.Υ. …………………… (στο εξής καλούμενη **«Ανάδοχος»**) που εδρεύει επί της οδού ………………………………….. αρ…….., Τ.Κ. …………… και εκπροσωπείται νόμιμα για την πρώτη υπογραφή της παρούσας από ………………….. **,** κάτοικο…………………, οδός …………………… αρ. …………, με ΑΔΤ ……………………

Και αφού έλαβαν υπόψη :

- Τo υπ’ αριθ. /……/ 2017 Πρακτικό της Επιτροπής Διεξαγωγής Διενέργειας του υπ’ αριθμ. 016/2017 Ανοικτού Μειοδοτικού Διαγωνισμού για την «**Προμήθεια και παράδοση μηχανολογικού και λοιπού εξοπλισμού τυροκομείων**», κατά τον οποίο διαγωνισμό αναδείχθηκε μειοδότρια η Ανάδοχος, συνταχθέντος του ως άνω Πρακτικού, το αποτέλεσμα του οποίου εγκρίθηκε με το από **…../…../…….**Πρακτικό του Δ.Σ. της «Αποστολής».

Συμφωνήθηκαν, συνομολογήθηκαν και έγιναν αμοιβαία αποδεκτά τα εξής :

**ΑΡΘΡΟ 1ο: Αντικείμενο – Διάρκεια της Σύμβασης**

**1.1.** Αντικείμενο της παρούσας σύμβασης είναι προμήθεια και διανομή μηχανολογικού και λοιπού εξοπλισμού δύο τυροκομείων που εδρεύουν στους νομούς Κοζάνης και Ιωαννίνων.

**1.2.** Τόπος διανομής του εξοπλισμού είναι η έδρα του κάθε ωφελούμενου, όπως αναλυτικά επισυνάπτεται στο **Παράρτημα Β**.

**1.3.** Η ισχύς της παρούσας Σύμβασης, ορίζεται σε ενενήντα (90) ημέρες, άρχεται από την ημερομηνία υπογραφής της και λήγει την………………..

**ΑΡΘΡΟ 2ο: Αμοιβή – Τίμημα – Τρόπος πληρωμής – Κρατήσεις**

**2.1** Η αμοιβή που θα λάβει ο Ανάδοχος για την προμήθεια του εξοπλισμού συμφωνείται στο ποσό των……….  **…………………€ μη συμπεριλαμβανομένου του αναλογούντος Φ.Π.Α.,** σύμφωνα με την οικονομική προσφορά που κατέθεσε ο Ανάδοχος, η οποία επισυνάπτεται στο Παράρτημα Α και αποτελεί αναπόσπαστο τμήμα της παρούσης συμβάσεως.

**2.2.** Η προσφερόμενη τιμή του αναδόχου είναι σταθερή και αμετάβλητη και ισχύει για όλη τη διάρκεια της προμήθειας και της χρονικής παράτασης που τυχόν ζητηθεί από την «Αποστολή» και δεν υπόκειται για κανένα λόγο σε αναθεώρηση.

**2.3.** Αποκλείεται αναθεώρηση των τιμών προσφοράς και οποιαδήποτε αξίωση του αναδόχου πέραν του αντιτίμου των ειδών που θα προμηθεύσει βάσει των τιμών της προσφοράς του.

**2.4.** Η πληρωμή του αναδόχου θα γίνεται σε ευρώ (€) μετά από κάθε τμηματική οριστική, ποιοτική και ποσο­τική παραλαβή από την τριμελή επιτροπή παραλαβής/παρακολούθησης έργου (στο εξής η Επιτροπή) με βάση τη συσκευασία, την περιγραφή και την τιμή των ειδών, όπως αυτά θα προσδιορίζονται αναλυτικά στην τεχνική και οικονομική του προσφορά.

**2.5.** Η πληρωμή θα γίνει σε €, με την εξόφληση του 100% της συμβατικής του υπό παράδοση εξοπλισμού και υπό τον όρο ότι δεν συντρέχει περίπτωση παραλαβής με έκπτωση ή περίπτωση επιβολής προστίμων ή άλλων οικονομικών κυρώσεων εις βάρος του αναδόχου, με την προσκόμιση των κάτωθι δικαιολογητικών και ειδικότερα :

**2.6.1.** Πρωτόκολλο οριστικής τμηματικής ποσοτικής και ποιοτικής παραλαβής.

**2.6.2.** Έκδοση και υποβολή του σχετικού τιμολογίου, οποίο περιλαμβάνει τα τεχνικά στοιχεία, τον σειριακό αριθμό και την ποσότητα του προσφερόμενου εξοπλισμού.

**2.6.3**. Φορολογική και ασφαλιστική ενημερότητα.

**2.7.** Η πληρωμή θα γίνεται έως 60 μέρες από την παραλαβή τιμολογίου.

**2.8.** Ο Φ.Π.Α. που αναλογεί, θα καταβάλλεται από την Αναθέτουσα, στον Ανάδοχο με την εξόφλησητου εκδοθέντος υπ’ αυτού τιμολογίου, και υποχρεούται (ο ανάδοχος) να τον αποδώσει σύμφωνα με τον νόμο.

**2.9.** Ο αναλογών φόρος βαρύνει τον ανάδοχο.

**2.10.** Τα έξοδα συσκευασίας, μεταφοράς, διανομής, πάσης φύσεως αμοιβές προσωπικού του Αναδόχου και εν γένει ό,τι απαιτείται για παράδοση στον τόπο και χρόνο που προβλέπεται στη διακήρυξη περιλαμβάνονται στην προσφερόμενη από τον Ανάδοχο τιμή και καμία αμφισβήτηση δεν είναι δυνατό να προκύψει ή ενδεχόμενη απαίτηση από τον Ανάδοχο, για επιπλέον καταβολή αποζημίωσης σ’ αυτόν, για τις παραπάνω δαπάνες.

**2.11.** Τα δικαιολογητικά που εκδίδονται σε χώρες εκτός Ελλάδας, θα υποβάλλονται στην Αναθέτουσα επικυρωμένα και σε επίσημη μετάφραση στην Ελληνική από αρμόδια Ελληνική Αρχή.

**ΑΡΘΡΟ 3ο: ΕΓΓΥΗΣΗ ΚΑΛΗΣ ΕΚΤΕΛΕΣΗΣ**

**3.1.** Για την άρτια, άριστη, πιστή και σύμφωνα με τους όρους της παρούσας εκτέλεση του Έργου, ο Ανάδοχος με την υπογραφή της παρούσας κατέθεσε στην «Αποστολή» την υπ’ αριθ. …………………………. **εγγυητική επιστολή καλής εκτέλεσης της Τράπεζας …..,** η οποία λειτουργεί νόμιμα στην Ελλάδα και έχει σύμφωνα με τα ισχύοντα το δικαίωμα αυτό, η οποία καλύπτει σε ευρώ ποσοστό 5%της συνολικής συμβατικής αξίας της παρεχόμενης υπηρεσίας που του κατακυρώθηκε χωρίς Φ.Π.Α., διάρκειας ισχύος έως ………… ήτοι ποσού ………………………………… (…………………….€) και αντίγραφο της οποίας επισυνάπτεται στο **Παράρτημα Δ**’ της παρούσης.

**3.2.** Η εν λόγω εγγυητική επιστολή θα επιστραφεί μετά την οριστική, ποσοτική και ποιοτική παραλαβή της εν λόγω προμήθειας και ύστερα από την εκκαθάριση τυχών απαιτήσεων από τους δύο συμβαλλόμενους.

**3.3.** Πέρα από την κατάπτωση της εγγύησης δικαιούται η «Αποστολή» σε περίπτωση κήρυξης του Αναδόχου ως έκπτωτου να αξιώσει σωρευτικά και την ανόρθωση κάθε ζημίας θετικής ή αποθετικής που αυτή υπέστη, σύμφωνα με τις διατάξεις της κείμενης ελληνικής νομοθεσίας.

**ΑΡΘΡΟ 4Ο : Υποχρεώσεις Αναδόχου**

**4.1.** Ο Ανάδοχος θα πρέπει να είναι σε θέση να προμηθεύσει και να παραδώσει το αργότερο εντός ενενήντα (90) ημερών από την υπογραφή της σύμβασης τον σχετικό εξοπλισμό στην έδρα του επωφελούμενου, όπως αυτή αναλυτικώς μνημονεύεται στο Παράρτημα Β της παρούσης.

**4.2.** Ο προσφερόμενος εξοπλισμός πρέπει να πληροί υψηλές ποιοτικές προδιαγραφές και να παραδίδεται σε άριστη κατάσταση και κατόπιν ελέγχου.

**4.3.** Ο Ανάδοχος εγγυάται απεριορίστως και ανεξάρτητα από την ύπαρξη πταίσματός του ή μη ότι ο υπό προμήθεια εξοπλισμός:

- έχει τις συμφωνημένες ιδιότητες σύμφωνα με τις Τεχνικές Προδιαγραφές της υπ’ αριθμ 016/2017 Διακήρυξης, του Παραρτήματος Α’ της παρούσης και της Τεχνικής Προσφοράς που κατέθεσε.

- είναι απαλλαγμένος από κάθε πραγματικό ελάττωμα, όπως ενδεικτικά είναι κάθε απόκλιση από τις τεχνικές προδιαγραφές της παρούσας και της Τεχνικής Προσφοράς που κατέθεσε.

- είναι απαλλαγμένος από κάθε νομικό ελάττωμα, όπως ενδεικτικά είναι η ύπαρξη πνευματικής ιδιοκτησίας τρίτων, οι περιορισμοί στη χρήση κ.τ.λ.
**4.4.** Το αντικείμενο της παρούσας θα υλοποιήσει ο ανάδοχος με προσωπικό δικό του, που ουδεμία σχέση θα έχει με την Αναθέτουσα και του οποίου οι μισθοί, ημερομίσθια, δώρα, επιδόματα, εισφορές κ.λπ. βαρύνουν αποκλειστικά και μόνο τον ανάδοχο.

**4.5.** Ο Ανάδοχος ευθύνεται προσωπικώς, αποκλειόμενης ρητώς και απολύτως κάθε ευθύνης της Αναθέτουσας για τα κατά τη διάρκεια εκτελέσεως της συμβάσεως ατυχήματα ή βλάβες που μπορεί να συμβούν στο πάσης φύσεως προσωπικό του (του αναδόχου) ή σε τρίτους από οποιοδήποτε λόγο ή αιτία και υποχρεούται να καταβάλει κάθε θετική και αποθετική ζημιά που τυχόν ήθελε προκύψει κατά την εκτέλεση της προμήθειας.

**4.6.** Ο προμηθευτής δεν έχει το δικαίωμα να επικαλεσθεί προς όφελος του ασάφεια ως προς την ποιότητα.

**ΑΡΘΡΟ 5ο:** **Παραλαβή προμήθειας**

**5.1.** Ο ποιοτικός και ποσοτικός έλεγχος του προσφερόμενου είδους θα λάβει χώρα από τριμελή Επιτροπή Παρακολούθησης Καλής Εκτέλεσης, η οποία θα ελέγξει την ποιότητα και την προσήκουσα παράδοσή του, συνταχθέντος προς τούτο σχετικού Πρωτοκόλλου Παράδοσης - Παραλαβής. Η επιτροπή θα συντάσσει έγγραφα, όπου θα αναφέρονται τυχόν παραλείψεις και παρατηρήσεις που έχουν προκύψει από την μη σωστή εκτέλεση της σύμβασης. Τα παραπάνω έγγραφα θα υποβάλλονται στο Διοικητικό Συμβούλιο της ΑΠΟΣΤΟΛΗΣ και αυτό θα προβαίνει στις ανάλογες κυρώσεις. Η ενημέρωση του αναδόχου θα γίνεται εγγράφως από την ΑΠΟΣΤΟΛΗ, επισυνάπτοντας και τη σχετική έγγραφη αναφορά.

**5.2. Ποιοτική και ποσοτική παραλαβή του προσφερόμενου είδους κατά την παραλαβή.**

Κατά την παραλαβή του εξοπλισμού διενεργείται ποιοτικός έλεγχος του είδους, ώστε να διασφαλιστεί η συμφωνία της παραγγελίας, της χρέωσης του Τιμολογίου Αποστολής και του είδους που παραλαμβάνεται. Μόνο όταν διαπιστώνεται συμφωνία αναφορικά με τα τρία προαναφερθέντα ο παραλαβών υπογράφει την παραγγελία. Σε αντίθετη περίπτωση ο παραλαβών έχει το δικαίωμα να επιστρέψει την παραγγελία και να συντάξει έκθεση παρατηρήσεων για μη σωστή εκτέλεση της σύμβασης. Οι σχετικές εκθέσεις θα υποβάλλονται στο Διοικητικό Συμβούλιο της Αναθέτουσας και αυτό θα προβεί στις ανάλογες κυρώσεις. Η ενημέρωση του αναδόχου θα γίνεται εγγράφως από την Αναθέτουσα, επισυνάπτοντας και τη σχετική έγγραφη αναφορά.

Σε αντικειμενικά δικαιολογημένες περιπτώσεις και πριν τη λήξη του συμβατικού χρόνου παράδοσης, ο συμβατικός χρόνος παράδοσης μπορεί να παραταθεί, ύστερα από σχετικό αίτημα του προμηθευτή και απόφαση του Γενικού Διευθυντή.

**ΑΡΘΡΟ 6ο: Κυρώσεις για εκπρόθεσμη παράδοση υλικών ή αντικατάσταση υλικών - Κήρυξη αναδόχου εκπτώτου**

**-Κυρώσεις για εκπρόθεσμη παράδοση ή αντικατάσταση προϊόντων**

**6.1**. Σε περίπτωση που ο εξοπλισμός παραδοθεί μετά τη λήξη του συμβατικού χρόνου, όπως διαμορφώθηκε με τυχόν μετάθεση και μέχρι λήξης του χρόνου παράτασης που τυχόν χορηγήθηκε από τον Γενικό Διευθυντή της «Αποστολής» επιβάλλεται πρόστιμο ύψους 5% επί της συμβατικής αξίας του εκπρόθεσμα παραδοθέντος εξοπλισμού χωρίς τον Φ.Π.Α.

**6.2.** Η είσπραξη του προστίμου γίνεται με την παρακράτηση από το ποσό πληρωμής του προμηθευτή ή σε περίπτωση ανεπάρκειας ή έλλειψη αυτού με ισόποση κατάπτωση της εγγύησης καλής εκτέλεσης, εφόσον ο ανάδοχος δεν καταθέσει το αιτούμενο ποσό.

**6.3.** Σε περίπτωση που τα υπό προμήθεια προϊόντα (μέρος ή το σύνολο αυτών) δεν ανταποκρίνονται στις τεχνικές προδιαγραφές της υπ’ αριθ. 016/2017 Διακήρυξης και την Τεχνική Προσφορά του Αναδόχου, δεν θα παραλαμβάνονται από την Επιτροπή και θα επιστρέφονται στον ανάδοχο για αντικατάσταση, ύστερα από σχετική εισήγηση της Επιτροπής και απόφαση του Γενικού Διευθυντή. Ο Ανάδοχος έχει την υποχρέωση να αντικαταστήσει ύστερα από αίτηση της «Αποστολής» κάθε ποσότητα μη ανταποκρινόμενου στις τεχνικές προδιαγραφές της διακήρυξης εξοπλισμού που προμήθευσε, εντός δέκα (10) εργασίμων ημερών αφού διαπιστωθεί η παράβαση. Στην περίπτωση αυτή που τα υπό προμήθεια και αντικατασταθέντα προϊόντα παραδοθούν και μέχρι λήξης του χρόνου παράτασης που τυχόν χορηγήθηκε από τον Γενικό Διευθυντή της «Αποστολής», επιβάλλεται πρόστιμο το ύψος και η είσπραξη του οποίου ορίζονται σύμφωνα με τα οριζόμενα στις **παρ. 6.1. και 6.2.** του παρόντος άρθρου.

Οι δαπάνες επιστροφής στον ανάδοχο των απορριφθέντος προϊόντων και αποστολής νέων σε αντικατάσταση αυτών θα βαρύνουν τον ανάδοχο.

**-Κήρυξη αναδόχου εκπτώτου**

**6.4.** Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομά του και από κάθε δικαίωμα που απορρέει από αυτήν, με απόφαση του Διοικητικού Συμβουλίου της Αναθέτουσας Αρχής, ύστερα από γνωμοδότηση της αρμόδιας Επιτροπής, εφόσον δε φόρτωσε, παρέδωσε ή αντικατέστησε τα προϊόντα της σύμβασης μέσα στον συμβατικό χρόνο ή στον χρόνο παράτασης που του δόθηκε.

**6.5.** Ο ανάδοχος δεν κηρύσσεται έκπτωτος από τη σύμβαση όταν: **α.** ο εξοπλισμός δεν φορτώθηκε ή παραδόθηκε ή αντικαταστάθηκε με ευθύνη της Αποστολής **β.** Συντρέχουν λόγοι ανωτέρας βίας, κατά τα οριζόμενα στο αρ. 8 της παρούσας. Ο ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στην αναθέτουσα αρχή τα απαραίτητα αποδεικτικά στοιχεία. Για την συνδρομή των λόγων ανωτέρας βίας αποφαίνεται το Διοικητικό Συμβούλιο μετά από γνωμοδότηση της Επιτροπής Παρακολούθησης Καλής Εκτέλεσης του διαγωνισμού.

**6.6.**  Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων αθροιστικά ή διαζευκτικά οι παρακάτω κυρώσεις:

α) Ολική κατάπτωση της εγγύησης καλής εκτέλεσης της σύμβασης (αν προβλέπεται)

β) Επιπλέον μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών της «Αποστολής».

**ΑΡΘΡΟ 7ο: Εκχωρήσεις-Μεταβιβάσεις**

Ο ανάδοχος δεν δικαιούται να μεταβιβάσει ή εκχωρήσει τη σύμβαση ή μέρος αυτής χωρίς την έγγραφη συναίνεση της Αναθέτουσας Αρχής.

**ΑΡΘΡΟ 8ο : Λύση – Καταγγελία της Σύμβασης**

**8.1.** Η Αποστολή δικαιούται να καταγγείλει τη Σύμβαση, με απλή έγγραφη ειδοποίηση, χωρίς να καταβάλλει οποιαδήποτε αποζημίωση, σε κάθε περίπτωση παράβασης των όρων αυτής από τον Ανάδοχο, και ενδεικτικά και όχι περιοριστικά στις ακόλουθες περιπτώσεις:

α) ο Ανάδοχος δεν εκπληρώνει τις υποχρεώσεις του που απορρέουν από τη Σύμβαση, παρά τις προς τούτο επανειλημμένες οχλήσεις της Αποστολής.

β) στις περιπτώσεις του άρθρου 6, παρ. 6.4 και επόμενα της παρούσης.

γ) ο Ανάδοχος εκχωρεί τη Σύμβαση ή αναθέτει εργασίες υπεργολαβικά χωρίς την άδεια της Αποστολής.

δ) αν ο ανάδοχος πτωχεύσει, υπαχθεί σε διαδικασία εξυγίανσης ή ειδικής εκκαθάρισης, τεθεί υπό αναγκαστική διαχείριση από εκκαθαριστή ή από το δικαστήριο, υπαχθεί σε διαδικασία πτωχευτικού συμβιβασμού, αναστείλει τις επιχειρηματικές του δραστηριότητες και βρεθεί σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

ε) εκδοθεί τελεσίδικη απόφαση κατά του Αναδόχου για αδίκημα σχετικό με την άσκηση του επαγγέλματός.

**8.2.** Τα αποτελέσματα της καταγγελίας επέρχονται από την περιέλευση στον Ανάδοχο της εκ μέρους της Αναθέτουσας Αρχής καταγγελίας. Κατ’ εξαίρεση, η Αναθέτουσα Αρχή δύναται, κατ’ ενάσκηση της διακριτικής της ευχέρειας, για όσες από τις περιπτώσεις καταγγελίας είναι αυτό δυνατό, να τάξει εύλογη (κατ’ αυτήν) προθεσμία θεραπείας της παραβάσεως, οπότε τα αποτελέσματα της καταγγελίας επέρχονται αυτόματα με την πάροδο της ταχθείσας προθεσμίας, εκτός εάν η Αναθέτουσα Αρχή γνωστοποιήσει εγγράφως προς τον Ανάδοχο ότι θεωρεί την παράβαση θεραπευθείσα.

**8.3.** Μετά από την καταγγελία της Αναθέτουσας Αρχής, ο Ανάδοχος κηρύσσεται έκπτωτος και υποχρεούται:

α) να απόσχει από την διενέργεια οποιασδήποτε εργασίας, έργου, παροχής υπηρεσιών ή εκτέλεσης υποχρεώσεώς του που πηγάζει από τη Σύμβαση, πλην εκείνων που επιβάλλονται για την διασφάλιση προϊόντων, εργασιών και εγκαταστάσεων.

β) να παραδώσει, σε χρόνο που θα προσδιορίσει η Αναθέτουσα Αρχή, όποιο έργο, εργασία ή προϊόν (ολοκληρωμένο ή μη) έχει στην κατοχή του.

γ) Το συντομότερο δυνατό μετά την καταγγελία της Σύμβασης, η Αναθέτουσα Αρχή, βεβαιώνει την αξία του παρασχεθέντος μέρους του των υπό προμήθεια προϊόντων καθώς και κάθε οφειλή έναντι του Αναδόχου, κατά την ημέρα της καταγγελίας.

δ) Η Αναθέτουσα Αρχή αναστέλλει την καταβολή οποιουδήποτε ποσού πληρωτέου σύμφωνα με την Σύμβαση προς τον Ανάδοχο μέχρις εκκαθαρίσεως των μεταξύ τους υποχρεώσεων και καταπίπτει η Εγγυητική Επιστολή Καλής Εκτέλεσης στο σύνολο του ποσού που ορίζεται.

**8.4**. Σε περίπτωση έκπτωσης του αναδόχου επέρχονται τα οριζόμενα στο άρθρο 6, παρ. 6.4 και επόμενα της παρούσης.

**8.5.** Η Αναθέτουσα Αρχή, εκτός των ανωτέρω δικαιούται να ζητήσει πλήρη αποζημίωση από τον Ανάδοχο για όλες τις ζημίες και τα έξοδα που προκλήθηκαν στις παρεχόμενες υπηρεσίες και την ίδια, τα οποία προκύπτουν άμεσα ή έμμεσα από παράλειψη του Αναδόχου, συμπεριλαμβανομένων των εξόδων για τη διαδικασία λύσης. Αυτή η αποζημίωση είναι ανεξάρτητη από την κατάπτωση των Εγγυητικών Επιστολών, όπως προβλέπεται παραπάνω.

**ΑΡΘΡΟ 9ο : Ανωτέρα Βία**

**9.1.** Τα συμβαλλόμενα μέρη δεν ευθύνονται για την μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας. Γεγονότα που εντάσσονται στο πλαίσιο των κινδύνων της επαγγελματικής δραστηριότητας του παρόχου υπηρεσιών και μπορεί να επηρεάσουν δυσμενώς την εκπλήρωση των συμβατικών του υποχρεώσεων, δεν συνιστούν λόγους ανωτέρας βίας.

**9.2**. Η απόδειξη της ανωτέρας βίας βαρύνει αυτόν που την επικαλείται.

**9.3.** Ο Ανάδοχος, επικαλούμενος υπαγωγή της αδυναμίας εκπλήρωσης υποχρεώσεών του σε γεγονός που εμπίπτει στην έννοια της ανωτέρας βίας, οφείλει να γνωστοποιήσει με έγγραφό του προς την «Αποστολή» και να επικαλεσθεί τους σχετικούς λόγους και περιστατικά εντός αποσβεστικής προθεσμίας είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Μόνο η έγγραφη αναγνώριση της «Αποστολής» της ανώτερης βίας που επικαλείται ο Ανάδοχος τον απαλλάσσει από τις συνέπειες της εκπρόθεσμης παράδοσης της προμήθειας.

**ΑΡΘΡΟ 10ο: Τροποποίηση της Σύμβασης**

Η σύμβαση μπορεί να τροποποιηθεί, όταν συμφωνήσουν γι’ αυτό τα συμβαλλόμενα μέρη. Οποιαδήποτε όμως, τροποποίηση των όρων της παρούσας σύμβασης δύναται να γίνει μόνο εγγράφως και θα υπογράφεται και από τους δύο συμβαλλομένους, μετά από γνωμοδότηση του αρμοδίου οργάνου της «Αποστολής», αποκλειόμενης ρητά οποιασδήποτε τροποποίησης με προφορική συμφωνία.

**ΑΡΘΡΟ 11ο: Εφαρμοστέο Δίκαιο – Επίλυση Διαφορών**

**11.1.** Η εν λόγω σύμβαση διέπεται από το Ελληνικό Δίκαιο.

**11.2.** Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της Σύμβασης ή εξ’ αφορμής της, η Αναθέτουσα Αρχή και ο Ανάδοχος καταβάλλουν κάθε προσπάθεια για τη φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών πάντα υπό το πρίσμα της προστασίας του Δημοσίου συμφέροντος.

**11.3**. Σε περίπτωση αδυναμίας εξεύρεσης κοινά αποδεκτής λύσης αποκλειστικά αρμόδια είναι τα Ελληνικά Δικαστήρια και δη αυτά των Αθηνών.

**ΑΡΘΡΟ 12ο: Γλώσσα σύμβασης**

Επίσημη γλώσσα της σύμβασης είναι η ελληνική.

**ΑΡΘΡΟ 13ο: Στοιχεία επικοινωνίας**

**13.1.** Κάθε επικοινωνία μεταξύ της «Αποστολής» και του αναδόχου πραγματοποιείται εγγράφως ταχυδρομικά, τηλεγραφικά, τηλετυπικά ή τηλεμοιοτυπικά.

**13.2.** Τα στοιχεία επικοινωνίας των συμβαλλομένων είναι τα ακόλουθα:

**Για την «Αποστολή»:**

**Επωνυμία:** Αστική Μη Κερδοσκοπική Εταιρεία «Αποστολή»

**Ταχ. δ/νση:** Ήρας 8 & Δέσπως Σέχου 37

**Τ.Κ.** 11743

**Πόλη:** Αθήνα (Ν. Κόσμος)

**Τηλέφωνο:** 2130184400

**Φαξ:** 2109246740

**Για τον Ανάδοχο:**

**Επωνυμία:………………………….**

**Ταχ. δ/νση:** ……………………………

**Τ.Κ.:** …………………..

**Πόλη:** ………………………..

**Τηλέφωνο:** ………………………………

**Φαξ:** …………………………….

**ΑΡΘΡΟ 14ο: Θέση της παρούσας Σύμβασης σε ισχύ**

Η παρούσα σύμβαση τίθεται σε ισχύ από την ημερομηνία υπογραφής της και από τα δύο συμβαλλόμενα μέρη.

**ΑΡΘΡΟ 15ο : Λοιποί Όροι**

**15.1.** Ο Ανάδοχος δηλώνει ότι αποδέχεται πλήρως και ανεπιφυλάκτως όλους τους όρους που αναφέρονται στην παρούσα σύμβαση καθώς και σε όλα τα σχετικά και συνημμένα εδώ έγγραφα της διακήρυξης του διαγωνισμού, των οποίων όλων ανεξαιρέτως αυτή έλαβε γνώση και με τα οποία συμφωνεί.

**15.2.** Ο Ανάδοχος δηλώνει ρητά ότι αναλαμβάνει από κοινού και εξ’ ολοκλήρου όλες τις υποχρεώσεις που απορρέουν από τη σύμβαση. Φέρει δε εις ολόκληρον, αλληλεγγύως και απεριορίστως την ευθύνη για την επίτευξη του συμβατικού σκοπού μετά των παρεπομένων αυτού υποχρεώσεων. Κατά τον αυτό τρόπο εγγυάται την εκτέλεση της υπό ανάθεση προμήθειας, σύμφωνα με τους όρους της σύμβασης και επιβαρύνεται με τις ενδεχόμενες κυρώσεις ή εκπτώσεις.

**15.3.** Τέλος και τα δύο συμβαλλόμενα μέρη επαναλαμβάνουν τη δήλωση ότι αποδέχονται όλους τους παραπάνω όρους και συμφωνίες ανεπιφύλακτα, θεωρούν τη σύμβαση έγκυρη και ισχυρή.

**15.4.** Οι όροι της διακήρυξης και οι τεχνικές προδιαγραφές της αποτελούν αναπόσπαστο μέρος της παρούσας σύμβασης.

**15.5.** Κατά την εκτέλεση της παρούσας σύμβασης εφαρμόζονται: α) οι όροι της παρούσης και β) συμπληρωματικά ο Αστικός Κώδικας.

**ΑΡΘΡΟ 16ο : Παράρτημα – Διέποντα το έργο έγγραφα**

Τα έγγραφα που διέπουν την παρούσα σύμβαση, τα οποία υπογράφονται από αμφότερα τα συμβαλλόμενα μέρη, προσαρτώνται στην παρούσα σύμβαση και αποτελούν ένα ενιαίο και αναπόσπαστο μέρος αυτής.

**ΑΡΘΡΟ 17ο : Ιεράρχηση Συμβατικών Κειμένων**

Το κείμενο της σύμβασης και τα παραρτήματα αυτής, κατισχύουν κάθε άλλου κειμένου στο οποίο στηρίζεται, εκτός κατάδηλων σφαλμάτων ή παραδρομών. Για θέματα που δεν ρυθμίζονται ρητά από τη σύμβαση ή σε περίπτωση που ανακύψουν αντικρουόμενοι/ αντιφατικοί όροι αυτής, για την ερμηνεία της λαμβάνονται υπόψη κατά σειρά η διακήρυξη, η απόφαση κατακύρωσης και η προσφορά του Αναδόχου, τα οποία αποτελούν αναπόσπαστο μέρος της σύμβασης και ενιαίο σύνολο με αυτήν.

Αφού συμφώνησαν αυτά οι συμβαλλόμενοι, συνετάχθη το παρόν σε τρία (3) πρωτότυπα, και αφού διαβάσθηκαν και υπογράφηκαν από τους συμβαλλόμενους. Από αυτά, τα δύο (2) στην «Αποστολή» και το άλλο έλαβε ο ανάδοχος.

**ΟΙ ΣΥΜΒΑΛΛΟΜΕΝΟΙ**

**ΓΙΑ ΤΗΝ ΑΠΟΣΤΟΛΗ ΓΙΑ Τ…… ΑΝΑΔΟΧΟ**

**Ο ΓΕΝΙΚΟΣ ΔΙΕΥΘΥΝΤΗΣ**

ΚΩΝΣΤΑΝΤΙΝΟΣ ΔΗΜΤΣΑΣ …………………………………….

**ΠΑΡΑΡΤΗΜΑΤΑ**

**ΠΑΡΑΡΤΗΜΑ Α’**

**ΑΝΤΙΓΡΑΦΟ ΟΙΚΟΝΟΜΙΚΗΣ ΠΡΟΣΦΟΡΑΣ ΑΝΑΔΟΧΟΥ**

**ΠΑΡΑΡΤΗΜΑ Β’**

**ΤΕΧΝΙΚΕΣ ΠΡΟΔΙΑΓΡΑΦΕΣ ΕΞΟΠΛΙΣΜΟΥ**

**ΠΑΡΑΡΤΗΜΑ Γ’**

**ΑΝΤΙΓΡΑΦΟ ΤΕΧΝΙΚΗΣ ΠΡΟΣΦΟΡΑΣ ΑΝΑΔΟΧΟΥ**

**ΠΑΡΑΡΤΗΜΑ Δ’: ΕΝΔΕΙΚΤΙΚΟΙ ΤΟΠΟΙ ΠΑΡΑΔΟΣΗΣ**

**ΠΑΡΑΡΤΗΜΑ Ε’**

**ΑΝΤΙΓΡΑΦΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**